VENDIM
Nr. 471, datë 9.7.2014

PËR KALIMIN NË PËRGJEGJËSI ADMINISTRIMI TË TRUALLIT, TË NDËRTESËS SË KORPUSIT QENDROR DHE SIPËRFAQES FUNKSIONALE TË TIJ, “ISH-KINOSTUDIO”, NGA “ALBA FILM” SHA, TE MINISTRIA E KULTURËS

Në mbështetje të nenit 100 të Kushtetutës dhe të neneve 10, 13, 15 e 16, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Kulturës, Këshilli i Ministrave

VENDOSI:

1.  Kalimin në përgjegjësi administrimi të truallit, të ndërtesës së korpusit qendror dhe sipërfaqes funksionale të tij, “Ish-Kinostudio”, nga “Alba Film” sh.a., te Ministria e Kulturës, sipas planimetrive dhe genplaneve që i bashkëlidhen këtij vendimi.
2. Ngarkohen Ministria e Kulturës dhe kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama
Fletore Zyrtare nr.117, datë 30 korrik 2014

